কালাই উপজেলা

কালাই উপজেলা বাংলাদেশের জয়পুরহাট জেলার একটি প্রশাসনিক এলাকা।

 অবস্থান ও আয়তন 
এই উপজেলার উত্তরে পাঁচবিবি উপজেলা ও  গাইবান্ধা জেলার গোবিন্দগঞ্জ উপজেলা,দক্ষিণে ক্ষেতলাল উপজেলা ও বগুড়া জেলার শিবগঞ্জ উপজেলা, পূর্বে বগুড়া জেলার শিবগঞ্জ উপজেলা ও গাইবান্ধা জেলার গোবিন্দগঞ্জ উপজেলা, পশ্চিমে জয়পুরহাট সদর উপজেলা ও ক্ষেতলাল উপজেলা।

 ইতিহাস 
১৯৮৩ সালে জয়পুরহাট জেলার ক্ষেতলাল থানা হতে মাত্রাই, কালাই (বর্তমানে আহম্মেদাবাদ), উদয়পুর, জিন্দারপুর এবং পুনট এই পাঁচটি ইউনিয়ন নিয়ে কালাই থানা গঠিত হয়। পরবর্তীতে ১৯৮৪ সালে প্রশাসনিক বিকেন্দ্রীকরণের মাধ্যমে এটি কালাই উপজেলা হিসেবে যাত্রা শুরু করে।

 ভৌগোলিক উপাত্ত 

 ভাষা ও সংষ্কৃতি 
এ অঞ্চলের মূল ভাষা বাংলা, তাছাড়া উপজাতিদের নিজস্ব ভাষা ব্যবহার করতে দেখা যায়। এখানে ১৫টি হাটবাজার রয়েছে ও বছরে তিনবার মেলা হয়ে থাকে। তার মধ্যে কালাই হাট, মোলামগাড়ি হাট, পুনট হাট ও হারুঞ্জা হাট এবং কালাই মেলা, মাত্রাই দূর্গা পূজার মেলা ও মোলামগাড়ি মেলা উল্লেখযোগ্য।

 প্রশাসনিক এলাকা 
এই উপজেলায় ৫টি ইউনিয়ন ও একটি পৌরসভা রয়েছে; এগুলো হলোঃ
 কালাই পৌরসভা
 মাত্রাই ইউনিয়ন
 আহম্মেদাবাদ ইউনিয়ন
 পুনট ইউনিয়ন
 জিন্দারপুর ইউনিয়ন
 উদয়পুর ইউনিয়ন

 জনসংখ্যার উপাত্ত 
এই উপজেলার বর্তমান জনসংখ্যা ১,২৯,৩২৯ জন; তার মধ্যে পুরুষ ৬৫,৪৩১ জন এবং মহিলা ৬৩,৮৯৮ জন। মুসলিম রয়েছেন ১,২৩,৪৯০ জন, হিন্দু রয়েছে ৫,৫৪৮ জন, বৌদ্ধ ৪১ এবং অন্যান্য ২৫০ জন। তাছাড়া সাঁওতাল, বুনো প্রভৃতি আদিবাসী জনগোষ্ঠীর বসবাস রয়েছে এ উপজেলায়।

 স্বাস্থ্য 
এই উপজেলায় একটি ৫০ শয্যা বিশিষ্ট উপজেলা স্বাস্থ্য কমপ্লেক্স, পাঁচটি ইউনিয়ন স্বাস্থ্য ও পরিবার পরিকল্পনা কেন্দ্র এবং একটি উপ-স্বাস্থ্যকেন্দ্র রয়েছে।

 শিক্ষা 
এই উপজেলার সুনামধন্য শিক্ষা প্রতিষ্ঠান গুলো হলোঃ

কালাই ডিগ্রী কলেজ
কালাই সরকারী মহিলা কলেজ
হাতিয়র বহুমুখী কামিল মাদ্রাসা
কালাই এম ইউ সরকারী উচ্চ বিদ্যালয়
মোসলেমগঞ্জ বহুমুখী উচ্চ বিদ্যালয়
কালাই বালিকা উচ্চ বিদ্যালয়
আইডিয়াল প্রি-ক্যাডেট স্কুল
ওমর কিন্ডারগার্টেন স্কুল এন্ড ওমর গার্টেন একাডেমি
পুনট উচ্চ বিদ্যালয়
পুনট দারুল উলুম দ্বি-মুখী দাখিল মাদ্রাসা
পুনট বালিকা উচ্চ বিদ্যালয়
শান্তিনগর আদর্শ উচ্চ বিদ্যালয়
কাকলি শিশু নিকেতন ও সদর জুনিয়র হাইস্কুল
নান্দাইল দিঘী কলেজ
সমন্বিত দৃষ্টি প্রতিবন্ধী শিক্ষা কার্যক্রম ( পুনটে অবস্থিত জেলার একমাত্র শতভাগ আবাসিক প্রতিষ্ঠান)
বেগুনগ্রাম চশমায়ে উলুম সিনিয়র মাদ্রাসা
বহুতি গোলজারে উলুম সিনিয়র আলিম মাদ্রাসা
কালাই মডেল সরকারি প্রাথমিক বিদ্যালয়
মোসলেমগঞ্জ সরকারি প্রাথমিক বিদ্যালয়
মাত্রাই উচ্চ বিদ্যালয় 
সমশিরা উচ্চ বিদ্যালয় 
সমশিরা সরকারি প্রাথমিক বিদ্যালয় 
মাত্রাই সরকারি প্রাথমিক বিদ্যালয়

 কৃষি 
এই উপজেলার প্রধান রপ্তানি দ্রব্য আলু, ধান, সরিষা।

এছাড়াও সবজির মধ্যে বেগুন, পটল, মরিচ, করলা, লাউ,  প্রচুর পরিমাণে জন্মে। বিগত কয়েক বছর থেকে বড়ই, ড্রাগন ফল চায় বাড়ছে।

 অর্থনীতি 
এই উপজেলার অর্থনীতি মূলত কৃষিভিত্তিক অর্থনীতি।

 যোগাযোগ ব্যবস্থা 
কালাই থানার যোগাযোগ ব্যবস্থা  খুব ভালো। জয়পুরহাট-বগুড়া আঞ্চলিক মহাসড়কটি এই উপজেলার উপর দিয়ে গিয়েছে।

এছাড়াও ঢাকা থেকে রেল যোগে জয়পুরহাট রেল স্টেশন এবং এই স্টেশন থেকে কালাই জেলার দূরত্ব প্রায় 21 কিলোমিটার।

এখান থেকে বাস অথবা স্থানীয় যানবাহন যেমন সিএনজি, অটো - রিক্সা, ইজি বাইক,  যোগে সরাসরি এ উপজেলায় যাওয়া যায়।

 দর্শনীয় স্থান ও স্থাপনা 
 নান্দাইল দিঘি।
 কুজাইল দীঘি
 বেগুগ্রাম আস্তানায়ে চিশতিয়া

 বিবিধ 
এই উপজেলার সবগুলো ওয়ার্ড এবং ইউনিয়ন পল্লিবিদ্যুতায়ন কর্মসূচির আওতাধীন রয়েছে। তবে, মাত্র ২৭.৬১% পরিবার বিদ্যুৎ ব্যবহারের সুযোগ পায়।

 উল্লেখযোগ্য ব্যক্তি 
 কাজী মোখলেসুর রহমান, সরকারি কর্মকর্তা ও রাজনীতিবিদ

 আরও দেখুন 
 বাংলাদেশের উপজেলাসমূহ
 জয়পুরহাট জেলা
 রাজশাহী বিভাগ

 তথ্যসূত্র 

বহিঃসংযোগ

 কালাই উপজেলা  - জাতীয় তথ্য বাতায়ন।

বিষয়শ্রেণী:জয়পুরহাট জেলার উপজেলা
বিষয়শ্রেণী:কালাই উপজেলা